Φέι Ντάναγουεϊ

Η Φαίη Ντάναγουεϊ (αγγλικά: Dorothy Faye Dunaway, γενν. 14 Ιανουαρίου 1941) είναι Αμερικανίδα ηθοποιός, βραβευμένη με Όσκαρ Α' Γυναικείου Ρόλου για την ταινία του 1976 Το δίκτυο (Network)Faye Dunaway – biography , Biography.com. Η ηθοποιός έλαβε το βραβείο μετά από άλλες δυο υποψηφιότητες που είχε λάβει για τις ταινίες Μπόνι και Κλάιντ (Bonnie and Clyde, 1967) και Τσάιναταουν (Chinatown, 1974). Πρωταγωνίστησε σε μια σειρά επιτυχημένων ταινιών μεταξύ των οποίων Υπόθεση Τόμας Κράουν (The Thomas Crown Affair, 1968), Ο Μικρός Ανθρωπάκος (Little Big Man, 1970), Οι τρεις μέρες του κόνδορα (Three Days of the Condor, 1975) και Αποκαλύψεις για μια Γυναίκα (Mommie Dearest, 1981).

 Πρώτα χρόνια  
Η Φαίη Ντάναγουεϊ γεννήθηκε στο Μπάσκομ της Φλόριδας το 1941. Γονείς της ήταν η Γκρέις Έιπριλ Σμιθ κι ο Τζον ΜακΝτάουελ Ντάναγουεϊ, ο νεώτερος, αξιωματικός του αμερικανικού στρατούFaye Dunaway biography. Film Reference.com.. Η καταγωγή της είναι ιρλανδική, αγγλική και γερμανική."Dunaway Does Crawford"  October 05, 1981, People Magazine'Current Biography Yearbook, Volume 33'. H. W. Wilson Co., 1973. Original from the University of VirginiaJohns, Stephanie Bernardo. 'The Ethnic Almanac'. Stephanie Bernardo Johns. Doubleday, 1981 ISBN 0-385-14143-2, ISBN 978-0-385-14143-7. Page 445. Σπούδασε υποκριτική στο Πανεπιστήμιο της Φλόριδας και το 1962 έγινε μέλος του θιάσου του Αμερικανικού Εθνικού Θεάτρου και της ΑκαδημίαςFaye Dunaway. Yahoo Movies..

 Καριέρα 
Η Ντάναγουεϊ έκανε το ντεμπούτο της στο Μπρόντγουεϊ στο ρόλο της κόρης του Τόμας Μορ στη θεατρική παράσταση Ένας Άνδρας για Όλες τις Εποχές και πέντε χρόνια αργότερα έκανε το ντεμπούτο της στον κινηματογράφο στο πλευρό του Άντονι Κουίν στην ταινία Ο Παράνομος (The Happening, 1967). Την ίδια χρονιά συμμετείχε επίσης στην ταινία Όταν ο Νόμος Προστάζει (Hurry Sundown) πλάι στους Μάικλ Κέιν και Τζέιν Φόντα κι έλαβε διεθνή αναγνώριση με το ρόλο της Μπόνι Πάρκερ στην ταινία Μπόνι και Κλάιντ (Bonnie and Clyde) όπου συμπρωταγωνίστησε μαζί με τους Γουόρεν Μπίτι και Τζιν Χάκμαν. Η Ντάναγουεϊ έλαβε την πρώτη της υποψηφιότητα για Όσκαρ Α' Γυναικείου Ρόλου για την ερμηνεία της στην ταινία, αλλά έχασε το βραβείο από την Κάθριν Χέπμπορν. Την επόμενη χρονιά έλαβε άλλον ένα αξιομνημόνευτο ρόλο στην ταινία Υπόθεση Τόμας Κράουν (The Thomas Crown Affair, 1968) πλάι στον Στηβ Μακ Κουίν (είχε επίσης ένα μικρό ρόλο στην επανεκτέλεση της ταινίας του 1999, με τον Πιρς Μπρόσναν και τη Ρενέ Ρούσο). Το 1969 εμφανίστηκε στο πλευρό του Κερκ Ντάγκλας στην ταινία του Ελία Καζάν Ο Συμβιβασμός (The Arrangement), καθώς και στην κωμωδία του Τζον Φρανκενχάιμερ θαλασσόλυκος της χήρας (The Extraordinary Seaman). Υπήρξε μια από τις εμπορικότερες ηθοποιούς της δεκαετίας του '70 λαμβάνοντας ρόλους σε σημαντικές ταινίες της περιόδου σκηνοθετών όπως οι: Άρθουρ Πεν, Ρόμαν Πολάνσκι, Σίντνεϊ Πόλακ, Σίντνεϊ Λουμέτ και Φράνκο Τζεφφιρέλλι. Το 1970 συμπρωταγωνίστησε με τον Ντάστιν Χόφμαν στην κωμωδία γουέστερν Ο Μικρός Ανθρωπάκος (Little Big Man, 1970) και το 1973 υποδύθηκε τη μυλαίδη στην ταινία Ο Νταρτανιάν και οι 3 σωματοφύλακες (The Three Musketeers). Έλαβε τη δεύτερή της υποψηφιότητα για Όσκαρ Α' Γυναικείου Ρόλου για το Φιλμ Νουάρ του Πολάνσκι  Τσάιναταουν (Chinatown, 1974) στην οποία εμφανίστηκε στο πλευρό του Τζακ Νίκολσον  κι ένα χρόνο αργότερα συμπρωταγωνίστησε με τον Ρόμπερτ Ρέντφορντ στην ταινία Οι τρεις μέρες του κόνδορα (Three Days of the Condor, 1975). Το 1976 έλαβε το Όσκαρ Α' Γυναικείου Ρόλου για την ερμηνεία της ψυχρής αριβίστριας δημοσιογράφου Νταϊάνα Κρίστενσεν στην ταινία του Σίντνεϊ Λουμέτ Το δίκτυο (Network). Στην ταινία αυτή πλαισιώνεται από τους Γουίλιαμ Χόλντεν, Ρόμπερτ Ντουβάλ και Πίτερ Φιντς. Το 1978 πρωταγωνίστησε μαζί με τον Τόμι Λι Τζόουνς στο θρίλερ Τα Μάτια της Λόρα Μαρς (Eyes of Laura Mars) και το 1979 υποδύθηκε την πρώην σύζυγο του Τζον Βόιτ στο δράμα του Φράνκο Τζεφιρέλι Ο πρωταθλητής (The Champ).

Η καριέρα της άρχισε να φθίνει κατά τη δεκαετία του '80, καθώς η ηθοποιός δε συνέχισε να λαμβάνει ενδιαφέροντες ρόλουςFaye Dunaway- Biography, Yahoo!. Η Ντάναγουεϊ απέδωσε τις ευθύνες χρόνια αργότερα στην ταινία του 1981 Αποκαλύψεις για μια Γυναίκα (Mommie Dearest), στην οποία η ηθοποιός υποδύθηκε την Τζόαν Κρόφορντ θρυλική σταρ της χρυσής εποχής του Χόλιγουντ. Η ταινία βασιζόταν στο αποκαλύπτικό βιβλίο της θετής κόρης της Κρόφορντ, Κριστίνα, το οποίο την περιέγραφε ως βάναυση μητέρα. Δεδομένου ότι το βιβλίο είχε προκαλέσει σκάνδαλο στους κύκλους του Χόλιγουντ, καθώς κυκλοφόρησε αμέσως μετά το θάνατο της Κρόφορντ, οι κριτικοί και η κοινωνία του Χόλιγουντ μίσησαν την ταινία. Κατά συνέπεια η ηθοποιός έλαβε το Χρυσό Βατόμουρο για τη χειρότερη ερμηνεία της χρονιάς. Παρόλα αυτά η ταινία απεδείχθη μια από τις 30 εμπορικότερες της χρονιάς. Η Ντάναγουεϊ όμως βρέθηκε χωρίς νέες προσφορές κι αναγκάστηκε να επιστρέψει στο θέατρο το 1982. Επέστρεψε στον κινηματογράφο με τις ταινίες: Η Διεφθαρμένη Ζωή της Λαίδης Μπάρμπαρα (The Wicked Lady) το 1983 και Supergirl το 1983 που θεωρήθηκαν αποτυχημένες. Η ερμηνεία της στο πλευρό του Μίκι Ρουρκ στην ταινία του 1987 Μπάρφλαϊ (Barfly) έλαβε θετικές κριτικές και μια υποψηφιότητα για Χρυσή Σφαίρα, αλλά ήταν πλέον αργά για να ανακάμψει. Κατά τη δεκαετία του '80 συμμετείχε σε πολλές τηλεταινίες κι αναγκάστηκε να απορρίψει το ρόλο της Σέιμπλ Κόλμπι στη σειρά Οι Κόλμπις (The Colbys), spin-off της σειράς Δυναστεία (Dynasty).

Κατά τη δεκαετία του '90 επανενώθηκε με τον συμπρωταγωνιστή της στην ταινία Τσάιναταουν Τζακ Νίκολσον για τη συνέχεια της ταινίας με τίτλο Οι Δυο Τζέικ (The Two Jakes, 1990) που σκηνοθέτησε ο ίδιος ο Νίκολσον. Συμμετείχε επίσης στις ταινίες Αριζόνα Ντριμ (Arizona Dream, 1993) και Δον Ζουάν Ντε Μάρκο (Don Juan de Marco, 1994) πλάι στον Τζόνι Ντεπ και το Μάρλον Μπράντο. Το 1996 περιόδευσε ανά την Αμερική με τη θεατρική παράσταση Master Class όπου υποδυόταν τη Μαρία Κάλλας και για την οποία είχε λάβει εξαιρετικές κριτικές. Τον Οκτώβριο της ίδιας χρονιάς έλαβε το αστέρι της στη Λεωφόρο της Δόξας στο Χόλυγουντ.

Το 2000 απέρριψε το ρόλο της μητέρας του Τζάρετ Λίτο στην ταινία του Ντάρεν Αρονόφσκι Ρέκβιεμ για ένα όνειρο (Requiem for a Dream), προτιμώντας να συμμετάσχει στο Σε Επικίνδυνη Τροχιά (The Yards). Οι εμφανίσεις της έκτοτε έχουν περιοριστεί κυρίως στο χώρο της τηλεόρασης.

 Προσωπική ζωή 
Η Φαίη Ντάναγουεϊ υπήρξε αρραβωνιασμένη με το φωτογράφο Τζέρι Σάτσμπεργκ από το 1966 εώς και το 1968, όταν τον άφησε για τον συμπρωταγωνιστή της στην ταινία Οι Ερασταί (A Place for Lovers), Μαρτσέλλο Μαστρογιάννι. Ο δεσμός της με τον Μαστρογιάννι κράτησε δυο χρόνια. Η ηθοποιός παντρεύτηκε τον Πίτερ Γουλφ, τραγουδιστή του συγκροτήματος The J. Geils Band το 1974. Το ζευγάρι χώρισε όμως το 1979. Μεταξύ του 1984 και του 1987 υπήρξε παντρεμένη με το Άγγλο φωτογράφο Τέρρι Ο'Νιλ με τον οποίο απέκτησε ένα γιο τον Λίαμ. Το 2003 ο Ο'Νηλ δήλωσε ότι ο Λίαμ ήταν στην πραγματικότητα υιοθετημένος.

Φιλμογραφία
 Έτος Τίτλος Ρόλος Σημείωσεις1967Όταν ο Νόμος Προστάζει (Hurry Sundown) Λου ΜακΝτάουελΝικήτρια - Χρυσή Σφαίρα - Καλύτερης Πρωτοεμφανιζόμενης (επίσης για το Μπόνι και Κλάιντ)Ο Παράνομος (The Happening)ΣάντυΜπόνι και Κλάιντ (Bonnie and Clyde)Μπόνι ΠάρκερΝικήτρια - Βραβείο Νταβίντ ντι Ντονατέλλο καλύτερης ξένης ηθοποιούΥποψήφια - Όσκαρ Α' Γυναικείου Ρόλου Υποψήφια - Χρυσή Σφαίρα - Καλύτερη γυναικεία ερμηνεία σε δράμαΥποψήφια - Βραβείο BAFTA 1968Υπόθεση Τόμας Κράουν (The Thomas Crown Affair)Βίκι ΆντερσονΟι Ερασταί (A Place for Lovers)Τζούλια1969Ο Θαλασσόλυκος της Χήρας (The Extraordinary Seaman)Τζένιφερ ΓουίνσλοουΟ Συμβιβασμός (The Arrangement)Γκουέν1970Ο Μικρός Ανθρωπάκος (Little Big Man)Κυρία Λουίζ ΠέντρεϊκΗ Κρυφή Ζωή Ενός Μανεκέν (Puzzle of a Downfall Child)Λου Αντρέας ΣαντΥποψήφια - Χρυσή Σφαίρα - Καλύτερη γυναικεία ερμηνεία σε δράμα1971Το Σπίτι Κάτω από τα Δέντρα (The Deadly Trap)ΤζιλDocΚέιτι Έλντερ1972The Woman I LoveΓουόλις Σίμσον1973Ο Μαύρος Χρυσός (Oklahoma Crude)Λένα ΝτόιλΟ Νταρτανιάν και οι 3 σωματοφύλακες (The Three Musketeers)μυλαίδη Ντε Βιντέρ1974Τσάιναταουν (Chinatown)Έβελιν Κρος ΜόλρεϊΥποψήφια - Όσκαρ Α' Γυναικείου Ρόλου Υποψήφια - Χρυσή Σφαίρα - Καλύτερη γυναικεία ερμηνεία σε δράμαΥποψήφια - Βραβείο BAFTA Ο Πύργος της κολάσεως (The Towering Inferno)Σούζαν ΦράνκλινΗ εκδίκηση της μυλαίδης (The Four Musketeers)μυλαίδη Ντε Βιντέρ1975Οι τρεις μέρες του κόνδορα (Three Days of the Condor)Κάθυ ΧέιλΥποψήφια - Χρυσή Σφαίρα - Καλύτερη γυναικεία ερμηνεία σε δράμα1976Το δίκτυο (Network)Νταϊάνα ΚρίστενσενΝικήτρια - Όσκαρ Α' Γυναικείου Ρόλου Νικήτρια - Χρυσή Σφαίρα - Καλύτερη γυναικεία ερμηνεία σε δράμα Νικήτρια - Βραβείο Νταβίντ ντι Ντονατέλλο καλύτερης ξένης ηθοποιούΝικήτρια - Βραβείο κριτικών του ΚάνσαςΒραβεία Εθνικού Κύκλου Κριτικών Κινηματογράφου (2η Θέση)Βραβείο κύκλου κριτικών Νέας Υόρκης - Καλύτερη ερμηνεία από γυναίκα σε πρωταγωνιστικό ρόλο (2η Θέση)Υποψήφια - Βραβείο BAFTAΗ Εξαφάνιση της Έιμι (The Disappearance of Aimee)Έιμι Σεμπλ ΜακΦέρσονΤο Ταξίδι των Καταραμένων (Voyage of the Damned)Ντενίζ Κρέισλερ1978Τα μάτια της Λώρα Μαρς (Eyes of Laura Mars)Λώρα Μαρς1979Ο πρωταθλητής (The Champ)Άννι1980Θανάσιμο Αμάρτημα (The First Deadly Sin)Μπάρμπαρα Ντιλέινι1981Αποκαλύψεις για μια Γυναίκα (Mommie Dearest)Τζόαν ΚρόφορντΝικήτρια - Βραβείο κύκλου κριτικών Νέας Υόρκης - Καλύτερη ερμηνεία από γυναίκα σε πρωταγωνιστικό ρόλο Νικήτρια - Χρυσό Βατόμουρο - Χειρότερου Α' Γυναικείου ρόλουEvita PerónΕβίτα Περόν1983Η Διεφθαρμένη Ζωή της Λαίδης Μπάρμπαρα (The Wicked Lady)Λαίδη Μπάρμπαρα Σκέλτον1984Αθώος εκ Προμελέτης (Ordeal by Innocence)Ρέιτσελ ΆρτζαϊλΣούπεργκερλ (Supergirl)ΣελίναEllis IslandΜωντ ΚαρτέριςΝικήτρια - Χρυσή Σφαίρα Καλύτερης Γυναικείας Ερμηνείας σε μίνι τηλεοπτική σειρά ή τηλεταινίαΑνατριχίλα στον Εξώστη (Terror in the Aisles)1985Thirteen at DinnerΤζέιν Γουίλκινσον1986Raspberry RippleΜέιτρον1987Μπάρφλαϊ (Barfly)Γουάντα ΓουίλκοξΥποψήφια - Χρυσή Σφαίρα Καλύτερης Γυναικείας Ερμηνείας σε Δράμα1988Το Σταυροδρόμι του Μεσονυχτίου (Midnight Crossing)Έλεν ΜπάρτονThe GambleΚόμισσα Ματίλντα Φον ΒάλενσταϊνΠρωτότυπος τίτλος: La PartitaΑβάσταχτο Μυστικό (Burning Secret)Κυρία Σόνια Τάτσμαν1989Frames from the EdgeΗ ίδιαντοκυμαντέρΜια Νύχτα με Πανσέληνο (On a Moonlit Night)Κυρία ΚολμπερΠρωτότυπος τίτλος: In una notte di chiaro di lunaWait Until Spring, BandiniΚυρία Χίλντεγκαρντ1990Η Ιστορία μιας Καμαριέρας (The Handmaid's Tale)Σερένα ΤζόιΟι δύο Τζέικ (The Two Jakes)Έβελιν Μόλρεϊμόνο φωνή1991ScorchersΘαΐς1992Double EdgeΦέι Μιλάνο1993Αριζόνα Ντριμ (Arizona Dream)Ηλέιν ΣτόλκερThe TempΣαρλίν ΤάουνιΝικήτρια - Χρυσό Βατόμουρο - Χειρότερου B' γυναικείου ρόλου1995UnzippedΗ ίδιαντοκυμαντέρΔον Ζουάν Ντε Μάρκο  (Don Juan DeMarco)Μέριλιν ΜίκλερDrunksBecky1996Ο Επισκέπτης που Ήρθε από τη Ζούγκλα (Dunston Checks In)Κυρία ΝτάμπροουΥποψήφια - Χρυσό Βατόμουρο - Χειρότερου Β' γυναικείου ρόλουΟ Θάλαμος (The Chamber)Λι Κέιχολ ΜπάουενAlbino AlligatorΤζάνετ Μπουντρώ1997In Praise of Older WomenΚοντέσσαThe Twilight of the GoldsΦύλλις ΓκολντRebeccaMrs. van Hopperτηλεοπτική μίνι σειρά1998Τοπ Μόντελ (Gia)Βιλεμίνα ΚούπερΥποψήφια - Χρυσή Σφαίρα - Καλύτερου Β' γυναικείου ρόλου  σε τηλεταινία1999Love Lies BleedingΤζόζεφιν ΜπάτλερΥπόθεση Τόμας Κράουν (The Thomas Crown Affair)ΨυχίατροςΙωάννα της Λωραίνης (The Messenger: The Story of Joan of Arc)Γιολάντα της Αραγωνίας2000Σε Επικίνδυνη Τροχιά  (The Yards)Κίττυ ΌλτσινStanley's GigΛέιλαΌλες οι Γυναίκες του Προέδρου (Running Mates)Μεγκ ΓκέιμπλΥποψήφια - Χρυσή Σφαίρα - Καλύτερης δευτεραγωνιστικής γυναικείας ερμηνείας σε τηλεταινία2001The Yellow BirdΟρόρα ΜπίβιςΜικρού μήκους - επίσης σκηνοθέτηςΦεστιβάλ των ΚαννώνΗ ίδιαΣύντομο πέρασμα2002Mid-CenturyΜητέραChanging HeartsΜπέττυ ΜίντλερΑνορθόδοξη Ελξη (The Rules of Attraction)Κυρία Ιβ ΝτέντονMan of FaithΜέι Γουέστ2003Ορατότης Μηδέν (Blind Horizon)Κυρία Κ.2004Last GoodbyeΣων ΓουίνστονAnonymous RexΣινEl PadrinoΔικηγόρος ΝαβάροJennifer's ShadowΜαίρη Έλεν Κάσι2005Ghosts Never SleepΚαθλήν Ντόουλαν2006Cut OffΜέριλιν ΜπέρτονLove Hollywood StyleΘεόςRainΊζαμπελ Χάτσον2007Cougar ClubΉντιθ ΜπέρνμπαουμSay It in RussianΖακλίν ΝτεΡόσιΓενιά Δολοφόνων (The Gene Generation)Τζόζεφιν Χέιντεν2008FlickΕπιθεωρητής Άννυ ΜακέντζιLa RabbiaΜητέρα2009The Seduction of Dr. FugazziΝτετέκτιβ ΡόουλαντMidnight BayouΟντέτ ΤηλεταινίαCaroline & The Magic StoneΦιλομέναBalladynaΔρ. ΑςΑμερικανοπολωνική συμπαραγωγή2010A Family ThanksgivingΤζίναΤηλεταινία του Hallmark Channel2013Master ClassΜαρία Κάλλαςεπίσης σκηνοθέτης, παραγωγός και σεναριογράφος

 Παραπομπές 

 Εξωτερικοί σύνδεσμοι 

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης